Syksyllä kustantamoiltamme julkaistaan useita odotettuja elämäkertauutuuksia. Oskari Saaren kirjoittama JHT - Missio vai mielenrauha kuvaa miten tullaan Suomen suurimmaksi artistiksi ja mikä on sen hinta. Rikoissyyttäjä Perttu Könönen kertoo tietokirjassaan Syyttäjä I, minkälaista on vääntää Suomen tunnetuimpien rikollisten kanssa. Johanna Elomaan kirja Noora Hautakangas – huijarisyndroomasta huolimatta kertoo yrittäjä Noora Hautakankaan matkasta menestykseen ja kamppailusta sisäistä epävarmuutta vastaan. Lisää syksyn uutuuksia löytyy kirja.fi:sta.
Uutuudet | Kaunokirjat | Lastenkirjat
--- | --- | ---
Tietokirjat | Dekkarit | Kirjablogi
--- | --- | ---
Syksyn elämäkertoja 🍂
Syksyllä kustantamoiltamme julkaistaan useita odotettuja elämäkertauutuuksia. Oskari Saaren kirjoittama JHT - Missio vai mielenrauha kuvaa miten tullaan Suomen suurimmaksi artistiksi ja mikä on sen hinta. Rikoissyyttäjä Perttu Könönen kertoo tietokirjassaan Syyttäjä I, minkälaista on vääntää Suomen tunnetuimpien rikollisten kanssa. Johanna Elomaan kirja Noora Hautakangas – huijarisyndroomasta huolimatta kertoo yrittäjä Noora Hautakankaan matkasta menestykseen ja kamppailusta sisäistä epävarmuutta vastaan. Lisää syksyn uutuuksia löytyy kirja.fi:sta.
Elämäkerrat
JHT – Missio vai mielenrauha
”Se mikä on hyväksi menestymiselle, on usein haitaksi mielelle.” Kun Cheek päätti Suomen musiikkihistoriaa muuttaneen uransa elokuussa 2018, lavalta asteli alas Jare Tiihonen. Tuo hetki pakotti hänet kohtaamaan itsensä ja määrittelemään menestyksen ja hyvinvoinnin mittarinsa uudelleen. Mission toteuttamisen maaniset vuodet olivat tuoneet Jarelle valtaisan menestyksen, mutta niiden hinta oli ollut kova. Moni ajatus kuitenkin selkiytyi kirkkaimpien valojen sammuttua, ja nyt Jare jakaa uransa varrelta ja sen jälkeen kertyneet oppinsa – suorapuheiseen tapaansa. Kirjan on kirjoittanut Oskari Saari.
##### 30,90 € #####
Osta tästä
Syyttäjä I
Perttu Könönen on tinkimättömänä syyttäjänä tottunut oikeussalin psykologiseen sotaan, jossa parhaiten valmistautunut voittaa. Könösen syytettyinä ovat olleet Suomen alamaailman nimimiehet ”Immu” Ilménistä ja ”Nacci” Tranbergistä Keijo Vilhuseen sekä muun muassa paljon huomiota herättäneet katujengitapaukset. Syyttäjän työ on yksinäistä. Erityisen yksinäistä se on järjestäytyneen rikollisuuden erikoissyyttäjällä, jos ympärillä oikeudenpalvelijat lipsuvat mielistelemään rikollisia. Toimitukset alkaen 16.9.2025.
##### 24,90 € #####
Ennakkotilaa
Noora Hautakangas – huijarisyndroomasta huolimatta
Johanna Elomaan kirja kertoo yrittäjä Noora Hautakankaan matkasta menestykseen ja kamppailusta sisäistä epävarmuutta vastaan. Yrittäjä, entinen Miss Suomi ja media-alalla uraa luonut Noora Hautakangas sai vuonna 2014 idean uudenlaisesta yrityskonseptista, joka yhdistäisi kierrätysmuodin myymälän ja kahvilan. Syntyi menestystarina nimeltä Relove. Uran nousukiidosta huolimatta Hautakankaalla on taipumus vähätellä omaa osaamistaan ja uskoa saavutustensa olevan puhdasta sattumaa. Toimitukset alkaen 17.9.2025.
##### 28,90 € #####
Ennakkotilaa
# Urheiluelämäkertoja
Jolle
Mitä vaatii tie maailman kilpailluimman urheilulajin huipulle ja perinteisen italialaisseuran tähtipelaajaksi? Äärimmäistä määrätietoisuutta ja suomalaiselle harvinaista karismaa. Joel Pohjanpalo oli kaksikymmentä vuotta sitten lapsitähti, jolta pyydettiin nimikirjoituksia jo alakouluiässä. Ari Virtasen kirjoittamassa tietokirjassa Pohjanpalo kertoo tarinassaan avoimesti, millaisia henkisiä ja fyysisiä ominaisuuksia huipulla vaaditaan ja mitä hän on oppinut ammattilaisjalkapallon raa’asta maailmasta.
##### 30,90 € #####
Osta tästä
Yli kaiken - Wilma Murto (signeerattu)
Hippo Taatilan kirjoittama Yli kaiken - Wilma Murto on poikkeuksellinen lähikuva huippu-urheilijan mielenmaisemasta. Elokuussa 2022 Wilma Murto teki suomalaista urheiluhistoriaa voittamalla Münchenissa naisten seiväshypyn EM-kultaa. Sitten asiat vasta muuttuivatkin mielenkiintoisiksi. Tietokirja vie lukijansa syvälle sukupolvensa suurimman suomalaisen yleisurheilijan mielen sisään elokuun 2022 Euroopan mestaruutta seuranneen kolmen vuoden aikana. Toimitukset alkaen 17.10.2025. Signeerattuja kirjoja on rajattu määrä.
##### 30,90 € #####
Ennakkotilaa
# Turvallisuudesta
Kaikki tiet turvaan
Presidentti Sauli Niinistö kuvailee päiväkirjoihin ja muistiinpanoihin perustuen Suomen ulko- ja turvallisuuspolitiikan teitä ja tienristeyksiä virkakausillaan vuosina 2012–2024. Niinistö hahmottelee polkuja, joita pitkin Suomea on määrätietoisesti kuljetettu. Suomi hakeutui Ruotsin kylkeen kiivetäkseen samalle turvan tasolle. Samalla Suomi hankkiutui mahdollisimman lähelle Natoa, huolehti yhteensopivuudesta puolustusliiton kanssa ja kiinteytti suhdetta Yhdysvaltoihin. Suhteessa Venäjään haettiin turvaa minimoimalla turvattomuutta. Toimitukset alkaen 22.10.2025.
##### 31,90 € #####
Ennakkotilaa
Rautakenraali. Valeri Zalužnyin elämä
Venäjän hyökkäyksen torjuneen ja Ukrainan joukkoja johtaneen kenraalin tarina. Helmikuun 24. päivänä 2022 Ukrainan asevoimien komentaja Valeri Zalužnyi lausui joukoilleen: ”Maamme kohtalo on meidän harteillamme.” Muun maailman pidätellessä henkeään Zalužnyin johtama armeija tuhosi Kiovan valtausta yrittäneet venäläiset maahanlaskujoukot. Maa pelastui, mutta Zalužnyi siirrettiin suurlähettilääksi Lontooseen ja sota jatkuu edelleen. Mitä tapahtui? Toimitukset alkaen 25.9.2025.
##### 30,90 € #####
Ennakkotilaa
# Vahvoja tarinoita
Aika jonka sain
Näyttelijä-yrittäjä Olga Temosen toivorikas tarina elämästä ennen ja jälkeen vakavan sairausdiagnoosin. Marraskuussa 2023 näyttelijä ja yrittäjä Olga Temonen sai lohduttoman diagnoosin: hänellä todettiin aggressiivinen aivosyöpä, jota ei voida leikata. Ennuste oli huono, mutta Olga päätti kääntää kaikki kivet, jotta saisi vielä jäädä tänne. Anneli Juutilaisen kirjoittama Aika jonka sain on kertomus Olgan vimmaisesta elämänhalusta, kamppailusta sairauden kukistamiseksi ja haaveesta elää mahdollisimman normaalia arkea yrittäjänä, siskona, tyttärenä, puolisona ja kolmen lapsen äitinä. Toimitukset alkaen 30.10.2025.
##### 30,90 € #####
Ennakkotilaa
Satu Silvon yhdeksän elämää
Suuri suomalainen komedienne ja kohtalotar Satu Silvo on luonut nahkansa aina uudelleen niin elämän käännekohdissa kuin näyttelijänäkin. Valkealassa kasvaneesta rasavillistä poikatytöstä tuli Jouko Turkan oppilas, Uuno Epsanjassa elokuvan Rosita ja uhkaava Lady Macbeth mutta myös ravintoloitsija ja avoimesti yliluonnolliseen suhtautuva näkijä. Vahvan intuitionsa ja huumorinsa avulla hän on selättänyt vakavan onnettomuuden, avioeron ja konkurssin – julkisuuden herkeämättömästä katseesta puhumattakaan. Satu Silvon yhdeksän elämää on kirjannut yhdeksi kirjailija Annina Holmberg. Toimitukset alkaen 5.11.2025.
##### 31,90 € #####
Ennakkotilaa
Ilmainen toimitus yli 39 € tilauksiin.
WSOY • Tammi • Bazar • Johnny Kniga • Kosmos • Docendo • Readme
Ota yhteyttä: asiakaspalvelu@kirja.fi Osoitelähde: Kirja.fi-uutiskirjerekisteri. Werner Söderström Oy · Lönnrotinkatu 18 A · 00120 Helsinki © 2022 Kirja.fi Rekisteriseloste